pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลมั่นใจประชาชนยังหนุนนายกฯ ชี้มีผลงานชัดเจน ซื่อสัตย์สุจริต เหน็บ พท.เพิ่งชนะเลือกตั้งซ่อมครั้งเดียว อย่าเพิ่งดีใจ
วันอังคารที่ 1 กุมภาพันธ์ 2565
โฆษกรัฐบาลมั่นใจประชาชนยังหนุนนายกฯ ชี้มีผลงานชัดเจน ซื่อสัตย์สุจริต เหน็บ พท.เพิ่งชนะเลือกตั้งซ่อมครั้งเดียว อย่าเพิ่งดีใจ
โฆษกรัฐบาลมั่นใจประชาชนยังหนุนนายกฯ ชี้มีผลงานชัดเจน ซื่อสัตย์สุจริต เหน็บ พท.เพิ่งชนะเลือกตั้งซ่อมครั้งเดียว อย่าเพิ่งดีใจ ย้อนต้องการให้รัฐบาลคืนอํานาจให้ประชาชน หรืออยากให้ตัวเองมีโอกาสได้กลับมาเป็นรัฐบาลกันแน่
วันที่ 1 กุมภาพันธ์ 2565 นายธนกร วังบุญคงชนะ โฆษกประจําสํานักประจําสํานักนายกรัฐมนตรี เปิดเผยว่า มั่นใจว่าวันนี้ประชาชนยังสนับสนุน พล.อ.ประยุทธ์ จันทร์โอชา เป็นนายกรัฐมนตรี เพราะมีผลงานที่ชัดเจน เป็นรูปธรรม จับต้องได้ ที่สําคัญคือ มีความซื่อสัตย์สุจริตเป็นที่ประจักษ์ เด็ดขาดกับการทุจริตคอรัปชั่น ไม่เหมือนกับรัฐบาลในอดีตที่ผ่านมา ทั้งนี้ แม้การเลือกตั้งซ่อม ส.ส.กทม.ครั้งล่าสุดพรรคเพื่อไทยจะได้รับชัยชนะ แต่ก็อย่าเพิ่งดีใจ เพราะเป็นเพียงการเลือกตั้งซ่อมเพียงเขตเดียวที่ไม่ได้ส่งผลต่อเสียงของรัฐบาล ดังนั้น จึงไม่สามารถนํามาวัดกับการเลือกตั้งใหญ่ทั่วประเทศในสมัยหน้าได้
ส่วยกรณีที่ นพ.ชลน่าน ส.ส.น่าน หัวหน้าพรรคเพื่อไทย ระบุว่า การเลือกตั้งครั้งนี้สะท้อนว่า พล.อ.ประยุทธ์ไม่สามารถนําพาประชาชนออกจากวิกฤติได้ ทางที่ดีที่สุดคือ คืนอํานาจให้ประชาชน การยุบสภาฯ ไม่ใช่เรื่องน่าอายนั้น ยืนยันว่า พล.อ.ประยุทธ์ไม่ได้หวงอํานาจ แต่ท่านนายกฯ เข้ามาบริหารประเทศตามมติของ ส.ส.พรรคร่วมรัฐบาลที่เป็นตัวแทนของประชาชน ดังนั้น เมื่อถึงเวลาที่เหมาะสมอํานาจย่อมกลับคืนสู่ประชาชนอยู่แล้ว แต่การเรียกร้องของฝ่ายค้านในขณะนี้ ตนไม่แน่ใจว่า ฝ่ายค้านต้องการให้รัฐบาลคืนอํานาจให้ประชาชน หรือว่าอยากให้คืนอํานาจให้ฝ่ายค้านได้กลับมามีโอกาสเป็นรัฐบาลอีกครั้งกันแน่
“ที่ผ่านมา พล.อ.ประยุทธ์ทํางานอย่างหนักเพื่อประเทศและประชาชน มองคนไทยทุกคนเหมือนลูกหลาน ทุกนโยบายของรัฐบาลท่านนายกฯ คิดเพื่อแก้ปัญหาให้กับประชาชนที่กําลังเดือดร้อน ไม่เหมือนรัฐบาลในอดีตที่คิดถึงแต่ประโยชน์ของพวกพ้องจนอดีตนายกฯ ต้องหนีไปต่างประเทศ ดังนั้น ไม่อยากให้ฝ่ายค้านลําพองใจ ปากอ้างประชาธิปไตย แต่ในใจอยากได้อํานาจเพื่อหวังจะกลับมาบริหารประเทศอีกครั้ง ซึ่งในสมัยที่พรรคเพื่อไทยเป็นรัฐบาล สร้างความเสียหายให้ประเทศเนื่องจากมีการทุจริตคอรัปชั่นจนอดีตรัฐมนตรีต้องติดคุกมาแล้ว วันนี้พรรคเพื่อไทยจึงควรที่จะคิดถึงประเทศชาติบ้านเมืองบ้าง อย่าเห็นแก่ตัว อย่าเห็นแก่อํานาจ หรือเห็นแก่ประโยชน์ของพวกพ้อง แบบนั้นต่างหากที่เรียกว่าน่าไม่อาย” นายธนกร กล่าว
-------------------
รัฐบาลไทย-ข่าวทำเนียบรัฐบาล-ปลื้ม! Forbes advisor จัดอันดับ "อยุธยา" เป็น 1 ใน 50 เมืองทั่วโลก "ที่ควรเดินทางเยือน" ช่วงหลังการระบาดของโรคโควิด-19
วันศุกร์ที่ 6 พฤษภาคม 2565
ปลื้ม! Forbes advisor จัดอันดับ "อยุธยา" เป็น 1 ใน 50 เมืองทั่วโลก "ที่ควรเดินทางเยือน" ช่วงหลังการระบาดของโรคโควิด-19
.....
ไทยคู่ฟ้า มีข่าวดีมาบอก “Forbes advisor” เว็บไซต์ในเครือนิตยสาร Forbes จัดอันดับให้ จ.พระนครศรีอยุธยา เป็น 1 ใน 50 เมืองทั่วโลก "ที่ควรเดินทางเยือน" ช่วงหลังการระบาดของโรคโควิด-19 และยังเป็น 1 ใน 8 แห่งของทวีปเอเชียที่ได้รับการจัดอันดับเท่านั้น
.
ทั้งนี้ พลเอก ประยุทธ์ จันทร์โอชา นายกรัฐมนตรี ได้ทราบผลการจัดอันดับดังกล่าว พร้อมขอบคุณที่ทั่วโลกที่ให้ความสําคัญกับสถานที่ที่สวยงาม และเต็มไปด้วยประวัติศาสตร์ของประเทศไทย
.
นอกจากนี้ Forbes advisor ยังยกย่อง จ.พระนครศรีอยุธยา ว่าเป็นเมืองที่ยิ่งใหญ่ที่สุดของโลกในช่วงทศวรรษ 1700 ซึ่งเดินทางไม่ไกลจากกรุงเทพ สามารถไปเช้าเย็นกลับได้ หากมีโอกาสค้างคืนก็จะได้เห็นภาพวัดต่าง ๆ ในช่วงเช้า และช่วงเย็นที่เงียบสงบ
.
อ่านเพิ่มเติม คลิกhttps://www.thaigov.go.th/news/contents/details/54210
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ไทยเป็นเจ้าภาพจัดประชุม JTC ไทย-ภูฏาน ที่ภูเก็ต 26-29 เม.ย.นี้ พร้อมผลักดันการทำความตกลงสิทธิพิเศษทางการค้า PTA ร่วมกัน
วันอังคารที่ 26 เมษายน 2565
ไทยเป็นเจ้าภาพจัดประชุม JTC ไทย-ภูฏาน ที่ภูเก็ต 26-29 เม.ย.นี้ พร้อมผลักดันการทําความตกลงสิทธิพิเศษทางการค้า PTA ร่วมกัน
ไทยเป็นเจ้าภาพจัดประชุม JTC ไทย-ภูฏาน ที่ภูเก็ต 26-29 เม.ย.นี้ พร้อมผลักดันการทําความตกลงสิทธิพิเศษทางการค้า PTA ร่วมกัน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 26 เมษายน 2565 ว่า ในวันที่ 26 - 29 เมษายนนี้ ประเทศไทยเป็นเจ้าภาพจัดประชุมคณะกรรมการร่วมทางการค้า (Joint Trade Committee : JTC) ระหว่างไทยกับภูฏาน ครั้งที่ 4 ณ จังหวัดภูเก็ต ซึ่งเป็นเวทีการประชุมหารือระดับรัฐมนตรีการค้าเกี่ยวกับการกําหนดทิศทางความสัมพันธ์ทางการค้าและการลงทุนระหว่างไทยกับภูฏาน รวมถึงแนวทางการจัดทําความร่วมมือทางเศรษฐกิจที่ทั้งสองฝ่ายมีศักยภาพร่วมกัน ได้แก่ การอํานวยความสะดวกทางการค้า การลงทุน และความร่วมมือทางเศรษฐกิจด้านต่างๆ ซึ่งในวันนี้ ครม.มีมติเห็นชอบท่าทีไทยในการประชุมคณะกรรมการร่วมทางการค้า JTC ไทย-ภูฏาน ครั้งที่ 4 เพื่อให้ผู้แทนไทยโดยมีรัฐมนตรีว่าการกระทรวงพาณิชย์เป็นประธานฝ่ายไทยใช้ท่าทีเป็นกรอบในการหารือกับฝ่ายภูฏาน อาทิ
1.ไทยจะหารือความเป็นไปได้ในการจัดทําความตกลงสิทธิพิเศษทางการค้า (Preferential Trade agreement : PTA) ระหว่างกัน ซึ่งความตกลง PTA นี้ เป็นการให้สิทธิพิเศษทางการค้าหรือความร่วมมือเฉพาะสินค้าที่มีความสนใจร่วมกันบางส่วนเท่านั้น จะต่างจากเขตเสรีทางการค้า (FTA) ที่มีการพิจารณาให้สิทธิพิเศษทางการค้าในภาพรวมทั้งหมด เช่น การค้า บริการ ลงทุน และการเงิน
2.ด้านการค้าและการลงทุน ไทยขอให้ภูฏานแจ้งความประสงค์เกี่ยวกับสินค้าที่ต้องการนําเข้า เพื่อใช้ในการวางแผนขยายตลาดการค้าการลงทุนระหว่างกัน รวมถึงการแลกเปลี่ยนข้อมูลด้านการค้าการลงทุนให้นักธุรกิจไทยที่สนใจเข้าไปลงทุน โดยเฉพาะสาขาที่ภูฏานมีความต้องการ
3.ด้านการเกษตร ไทยพร้อมสนับสนุนด้านการเกษตรภายใต้กลไกการประชุมคณะทํางานร่วมด้านการเกษตรไทย-ภูฏาน รวมถึงการถ่ายทอดองค์ความรู้ในการขึ้นทะเบียนสิ่งบ่งชี้ทางภูมิศาสตร์ (GI) ให้กับสินค้าเกษตรของภูฏาน
4.ด้านหัตถกรรม ทั้งสองฝ่ายจะหารือเกี่ยวกับการทบทวนแผนการจัดกิจกรรมระหว่างกันภายใต้บันทึกความเข้าใจว่าด้วยการพัฒนาองค์ความรู้ในด้านศิลปหัตถกรรมระหว่างสถาบันส่งเสริมศิลปหัตถกรรมไทย (องค์กรมหาชน) (สศท.) กับกรมอุตสาหกรรมในครัวเรือนของภูฏาน
5.ด้านการท่องเที่ยว ทั้งสองฝ่ายจะหารือแนวทางการส่งเสริมและพัฒนาการท่องเที่ยวระหว่างไทยกับภูฏาน ภายใต้แนวคิด “Two Kingdoms One Destination” และส่งเสริมความร่วมมือในการพัฒนาการท่องเที่ยวอย่างยั่งยืน
นอกจากนี้ ยังมีประเด็นสําคัญอื่นๆ ที่ทั้งสองฝ่ายจะหารือร่วมกัน อาทิ การเชื่อมโยงระบบข้อมูลภาครัฐและภาคเอกชนสําหรับการนําเข้า ส่งออก และโลจิสติกส์ (National Single Window: NSW) การพัฒนาระบบอีคอมเมิร์ซ (e-Commerce) และการพัฒนา SMEs ผ่านการแลกเปลี่ยนความรู้และประสบการณ์
นางสาวรัชดากล่าวด้วยว่า การประชุม JTC ไทย-ภูฏาน ในครั้งนี้ จะช่วยเสริมสร้างความสัมพันธ์ทางการค้าการลงทุนระหว่างสองประเทศเพิ่มมากขึ้น โดยไทยและภูฏานมีความสัมพันธ์อันดีต่อกันในหลายด้านมายาวนาน เช่น เศรษฐกิจ ศาสนา วัฒนธรรม ตลอดจนความสัมพันธ์พิเศษในระดับราชวงศ์ แม้ว่าภูฏานจะเป็นประเทศพัฒนาน้อยที่สุด มีอัตราการเจริญเติบโตทางเศรษฐกิจเฉลี่ยร้อยละ 2.6 แต่ด้วยการพัฒนาด้านเศรษฐกิจอย่างต่อเนื่อง ทําให้องค์การสหประชาชาติประกาศให้ภูฏานพ้นจากประเทศพัฒนาน้อยที่สุด ขณะนี้ อยู่ระหว่างเตรียมเข้าสู่การเป็นประเทศกําลังพัฒนาภายในปี 2566
รัฐบาลไทย-ข่าวทำเนียบรัฐบาล-ศักดิ์สยาม เจรจา BEM ช่วยลดค่าครองชีพประชาชน
วันพุธที่ 3 พฤศจิกายน 2564
ศักดิ์สยาม เจรจา BEM ช่วยลดค่าครองชีพประชาชน
ในการกําหนดมาตรการเยียวยาให้กับประชาชนจากกรณีการปรับอัตราค่าผ่านทางพิเศษสายศรีรัช - วงแหวนรอบนอกกรุงเทพมหานคร ตามสัญญาสัมปทาน ในวันที่ 15 ธันวาคม 2564 ที่จะมาถึงนี้
วันนี้ (3 พฤศจิกายน 2564) เวลา 10.00 น. ณ ห้องประชุม 1 กระทรวงคมนาคม นายศักดิ์สยาม ชิดชอบ รัฐมนตรีว่าการกระทรวงคมนาคม พร้อมด้วย นายชยธรรม์ พรหมศร ปลัดกระทรวงคมนาคมและคณะผู้บริหารกระทรวงคมนาคม การทางพิเศษแห่งประเทศไทย (กทพ.) โดย นายสรพงศ์ ไพฑูรย์พงษ์ ประธานคณะกรรมการ และนายสุรเชษฐ์ เหล่าพูลสุข ผู้ว่าการการทางพิเศษแห่งประเทศไทย และ บริษัท ทางด่วนและรถไฟฟ้ากรุงเทพ จํากัด (มหาชน) (BEM) โดยนายปลิว ตรีวิศวเวทย์ ประธานกรรมการบริหาร นายพงษ์สฤษดิ์ ตันติสุวณิชย์กุล กรรมการบริหาร เพื่อหารือถึงความเป็นไปได้ในการกําหนดมาตรการเยียวยาให้กับประชาชนจากกรณีการปรับอัตราค่าผ่านทางพิเศษสายศรีรัช - วงแหวนรอบนอกกรุงเทพมหานคร ตามสัญญาสัมปทาน ในวันที่ 15 ธันวาคม 2564 ที่จะมาถึงนี้
นายศักดิ์สยาม ชิดชอบ เปิดเผยว่า การประชุมครั้งนี้สืบเนื่องจากในปัจจุบันสภาพเศรษฐกิจโดยรวมของประเทศอันเป็นผลกระทบมาจากสถานการณ์การแพร่ระบาดของโรคติดเชื้อไวรัสโคโรน่า 2019 (COVID-19) อาจส่งผลกระทบต่อภาระค่าครองชีพของประชาชนผู้ใช้ทางพิเศษ โดยจากผลการประชุมหารือครั้งนี้ เห็นควรให้ กทพ. และ BEM มีแนวทางการกําหนดมาตรการเยียวยาให้กับประชาชนเพื่อเป็นการบรรเทาความเดือดร้อนอันอาจเกิดขึ้น ซึ่งท่านนายกรัฐมนตรีและรัฐบาลได้แสดงความห่วงใยต่อกรณีการปรับค่าผ่านทางดังกล่าว จึงขอให้ทางบริษัท BEM ได้พิจารณาให้ความร่วมมือกับภาครัฐ และช่วยเหลือประชาชนโดยการออกมาตรการในการส่งเสริมการตลาดหรือชะลอการขึ้นค่าผ่านทางที่จะเกิดขึ้นในวันที่ 15 ธันวาคม 2564 นี้ด้วย
ในโอกาสนี้ ผู้แทนบริษัท BEM ได้รับต่อที่ประชุมในการช่วยออกมาตรการส่งเสริมทางการตลาด เพื่อมิให้ประชาชนได้รับผลกระทบต่อการปรับขึ้นค่าผ่านทางในช่วงดังกล่าว โดยออกเป็นลักษณะของการส่งเสริมการตลาด หรือ Promotion ในรูปแบบผู้ใช้ทางที่ใช้คูปองชําระค่าผ่านทางในอัตราราคาเดิมที่ใช้อยู่ เป็นระยะเวลา 1 ปี (15 ธันวาคม 2564 - 15 ธันวาคม 2565) โดยทาง BEM จะทําหนังสือยืนยันมาตรการดังกล่าวแจ้งมายัง กทพ. เพื่อประชาสัมพันธ์ผู้ใช้ทางพิเศษในช่วงดังกล่าวต่อไป
ที่ประชุมฯ ยังได้หารือเกี่ยวกับแนวทางการแก้ไขปัญหาการจราจรติดขัดบริเวณหน้าด่านเก็บค่าผ่านทางพิเศษบนทางพิเศษของ กทพ. ที่อยู่ในการกํากับดูแลตามสัญญาสัมปทานของ BEM จํานวน 3 สายทาง ประกอบด้วย ทางพิเศษสายศรีรัช ทางพิเศษสายอุดรรัถยา และทางพิเศษสายศรีรัช - วงแหวนรอบนอกกรุงเทพมหานคร โดยการนําเทคโนโลยีระบบจัดเก็บค่าผ่านทางพิเศษอัตโนมัติแบบไม่มีไม้กั้น (Multi-Lane Free Flow : M-Flow) มาใช้ ทั้งนี้ ได้มีข้อสรุปให้ กทพ. จัดทํา action plan ให้ชัดเจนเพื่อเร่งรัดการแปรนโยบายไปสู่การปฏิบัติต่อไป
นอกจากนี้ ที่ประชุมยังได้หารือถึงการพัฒนาระบบตั๋วร่วมเพื่อให้บริการในระบบขนส่งสาธารณะแก่ประชาชนให้ได้รับความสะดวก โดยทางบริษัท BEM ยินดีให้ความสนับนสนุนกระทรวงคมนาคมในการพัฒนาระบบตั๋วร่วมเพื่อใช้ในระบบขนส่งสาธารณะที่กระทรวงคมนาคมดําเนินการอยู่ โดยในระยะแรก ได้มีการพัฒนาระบบ EMV Contactless ซึ่งเป็นการหักเงินผ่านระบบบัตรเครดิตและบัตรเดบิตของธนาคาร ทั้งในระบบรถไฟฟ้าสายสีน้ําเงิน และระบบรถไฟฟ้าสายสีม่วง พร้อมบูรณาการร่วมกับรถโดยสารของ ขสมก. และทางพิเศษ และจะได้มีการขยายผล ให้ครอบคลุมระบบขนส่งสาธารณะของกระทรวงคมนาคม รวมถึงประชาสัมพันธ์ให้ประชาชนรับทราบในระยะต่อไป
รัฐบาลไทย-ข่าวทำเนียบรัฐบาล-รองปลัด.อำพันธุ์ ติดตามสถานการณ์น้ำตาลทราย อุตสาหกรรมต่อเนื่อง และการส่งออก น้ำตาลทราย
วันพุธที่ 23 กุมภาพันธ์ 2565
รองปลัด.อําพันธุ์ ติดตามสถานการณ์น้ําตาลทราย อุตสาหกรรมต่อเนื่อง และการส่งออก น้ําตาลทราย
รองปลัด.อําพันธุ์ ติดตามสถานการณ์น้ําตาลทราย อุตสาหกรรมต่อเนื่อง และการส่งออก น้ําตาลทราย
นายอําพันธุ์ เวฬุตันติ รองปลัดกระทรวงเกษตรและสหกรณ์ ในฐานประธานคณะกรรมการน้ําตาลทราย พร้อมด้วย นายประสิทธิ์ วงษาเทียม ผู้อํานวยการกองอุตสาหกรรมอ้อย น้ําตาลทราย และอุตสาหกรรมต่อเนื่อง นายสมนึก มั่นในบุญธรรม ผู้อํานวยการสํานักบริหารอ้อยและน้ําตาลทราย นําคณะกรรมการน้ําตาลทราย เจ้าหน้าที่ของสํานักบริหารอ้อยและน้ําตาลทราย และผู้แทนจากหน่วยงานที่เกี่ยวข้อง ร่วมลงพื้นที่ติดตามสถานการณ์น้ําตาลทราย อุตสาหกรรมต่อเนื่อง และการส่งออก น้ําตาลทราย ณ ด่านพรมแดนบ้านผักกาด อําเภอโป่งน้ําร้อน จังหวัดจันทบุรี โดยมี นายนิพนธ์ จันทร์ชัยมงคล นักวิชาการศุลกากรชํานาญการ หัวหน้าฝ่ายควบคุมและตรวจสอบทางศุลการส่วนควบคุมทางศุลกากร ด่านศุลกากรจันทบุรี ให้การต้อนรับ พร้อมบรรยายภารกิจของหน่วยงาน และสถานการณ์ส่งออกน้ําตาลทราย ซึ่งในไตรมาสที่1ปี2565มีปริมาณน้ําตาลทรายส่งออกนอกราชอาณาจักรเพิ่มขึ้นเมื่อเทียบกับช่วงเวลาเดียวในปี2564
นอกจากนี้ รองปลัดกระทรวงเกษตรและสหกรณ์ได้ติดตามงานของด่านตรวจพืชจันทบุรี ท่าเทียบเรือประมงตราด องค์การสะพานปลา และได้มอบนโยบายและขวัญกําลังใจให้กับเจ้าหน้าที่ในสังกัดกระทรวงเกษตรและสหกรณ์ และแนวทางการทํางาน เพื่อให้สามารถขับเคลื่อนงานของกระทรวงเกษตรฯ ได้อย่างมีประสิทธิภาพต่อไป
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ขอบคุณผู้บริหาร-ข้าราชการ ตบเท้าเข้าอวยพรปีใหม่ ชมทุกคนทำงานเป็นทีม มุ่งมั่นมีประสิทธิภาพ
วันศุกร์ที่ 31 ธันวาคม 2564
รัฐมนตรีว่าการกระทรวงยุติธรรม ขอบคุณผู้บริหาร-ข้าราชการ ตบเท้าเข้าอวยพรปีใหม่ ชมทุกคนทํางานเป็นทีม มุ่งมั่นมีประสิทธิภาพ
รัฐมนตรีว่าการกระทรวงยุติธรรม ขอบคุณผู้บริหาร-ข้าราชการ ตบเท้าเข้าอวยพรปีใหม่ ชมทุกคนทํางานเป็นทีม มุ่งมั่นมีประสิทธิภาพ แต่ยังต้องพัฒนาไปอีกขั้นเพื่อประโยชน์ของประชาชน
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า คณะผู้บริหารกระทรวงยุติธรรม ได้เข้าสวัสดีและอวยพรเนื่องในวันปีใหม่ 2565 นําโดย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม พร้อมด้วย อธิบดีกรมต่างๆ คณะผู้บริหาร และหัวหน้าหน่วยงานในสังกัดกระทรวงยุติธรรม ซึ่งตนได้อวยพรให้ทุกคนมีความสุขในปีใหม่ และต้องขอบคุณข้าราชการทุกท่านที่มุ่งมั่นร่วมใจกันทํางานอย่างหนักมาตลอด การทํางานของพวกเราเป็นทีม ข้าราชการทุกคนของกระทรวงมีความสามารถในหลายส่วน ทั้งการบริการและด้านกฎหมาย เป็นหน้าที่ที่ทําอยู่แล้ว ส่วนตนมาเติมเต็มในด้านต่างๆ สิ่งที่ผ่านมาในอดีต แม้จะดูเหมือนประสบความสําเร็จแล้ว แต่เรายังต้องก้าวย่างไปอีก เพื่อประโยชน์ของพี่น้องประชาชน
"ผมขอให้อํานาจสิ่งศักดิ์สิทธิ์คุ้มครองทุกคน อะไรที่เป็นทุกข์ขอให้หมดไป พบแต่ความสุข ในปีต่อไปเราต้องก้าวไปข้างหน้าอีก ทํางานเป็นทีมร่วมบูรณาการกับทุกภาคส่วน พวกเราทุกคนมีพลังในการทํางานเพื่อประโยชน์ของประเทศชาติ ที่ผ่านมาผมได้ร่วมทํางานกับทุกคน เราได้ผลงานที่ดี ขับเคลื่อนทุกอย่างเป็นไปด้วยความสามัคคี และตนมั่นใจว่าเมื่อข้ามไปยังปี 2565 แล้วอะไรต่างๆที่เรากําหนดกฎเกณฑ์ วางแนวทางปฏิบติไว้จะยิ่งดีขึ้นอีกมาก"นายสมศักดิ์ กล่าว
รัฐบาลไทย-ข่าวทำเนียบรัฐบาล-รมว.แรงงาน มอบหมายอธิบดีกรมการจัดหางาน ลงพื้นที่สมุทรปราการ แจกข้าวกล่องแคมป์คนงาน เฟส 2
วันศุกร์ที่ 27 สิงหาคม 2564
รมว.แรงงาน มอบหมายอธิบดีกรมการจัดหางาน ลงพื้นที่สมุทรปราการ แจกข้าวกล่องแคมป์คนงาน เฟส 2
อธิบดีกรมการจัดหางาน  ลงพื้นที่ตรวจเยี่ยมให้กําลังใจพร้อมมอบข้าวกล่อง และเครื่องอุปโภคบริโภคให้คนงานในแคมป์พื้นที่จังหวัดสมุทรปราการ
ที่ถูกสั่งปิดตามมาตรการควบคุม
การแพร่ระบาดของโควิด-19 ตามที่รับมอบหมายจากรัฐมนตรีว่าการกระทรวงแรงงาน
วันที่ 27 สิงหาคม 2564 นายไพโรจน์ โชติกเสถียร อธิบดีกรมการจัดหางาน เปิดเผยว่า นายสุชาติ ชมกลิ่น รัฐมนตรีว่าการกระทรวงแรงงานมีความห่วงใยแรงงานในแคมป์ก่อสร้างที่ถูกปิดตามมาตรการควบคุมการแพร่ระบาด จึงได้มอบหมายตนลงพื้นที่จังหวัดสมุทรปราการ ตรวจเยี่ยมให้กําลังใจ และรับฟังความเดือดร้อนของแรงงานแคมป์ก่อสร้าง พร้อมมอบอาหารกล่อง ตามโครงการให้ความช่วยเหลือคนต่างด้าว ด้านอาหาร ระยะที่ 2 ของกรมการจัดหางาน และเครื่องอุปโภคบริโภคที่ได้รับการช่วยเหลือจากภาคเอกชนและประชาชนที่มีธารน้ําใจแก่คนงานในแคมป์ ซึ่งในวันนี้ได้ตรวจเยี่ยมกระบวนการแจกจ่ายอาหารของสํานักงานจัดหางานจังหวัดสมุทรปราการทุกอย่างเป็นไปด้วยความเรียบร้อยดี และมอบอาหารแก่แรงงานในแคมป์ก่อสร้าง บริษัท ธนโชค คอนเนคชั่น จํากัด บริษัท ปทุมพงษ์ จํากัด และบริษัท คงทน จํากัด ที่อยู่ในพื้นที่รับผิดชอบของสํานักงานจัดหางานจังหวัดสมุทรปราการ
“สําหรับโครงการให้ความช่วยเหลือคนต่างด้าว ด้านอาหาร ระยะที่ 2 เป็นการติดตามช่วยเหลือ และบรรเทาความเดือดร้อนด้านอาหารแก่แรงงานต่างด้าวที่ทํางานในกิจการก่อสร้าง
ที่ถูกสั่งปิดตามมาตรการฯ ระหว่างวันที่ 21 – 31 สิงหาคม 2564 เป็นเวลา 11 วัน เป้าหมาย 440,000 กล่อง โดยกรมการจัดหางานใช้งบจากกองทุนเพื่อการบริหารจัดการการทํางานของคนต่างด้าวสนับสนุนค่าอาหารวันละ 2 มื้อ แบ่งเป็นมื้อกลางวันและมื้อเย็น เพื่อแจกจ่ายแก่แรงงานแคมป์ในพื้นที่กรุงเทพมหานคร และปริมณฑล ได้แก่ ปทุมธานี สมุทรสาคร นครปฐม และสมุทรปราการ ในส่วนของจังหวัดสมุทรปราการ มีแคมป์คนงานรวม 134 แห่ง แรงงานต่างด้าว จํานวน 4,028 คน มีการจัดอาหารช่วยเหลือรวมวันละ 8,056 กล่องโดยแบ่งเป็น 2 มื้อต่อวัน ซึ่งนอกจากบรรเทาความเดือดร้อนให้แรงงานในแคมป์ก่อสร้างแล้ว ยังสามารถช่วยกลุ่มผู้ค้าหาบเร่แผงลอย ผู้ประกอบการร้านอาหาร ร้านค้ารายย่อยที่ได้รับความเดือดร้อนจากการแพร่ระบาดโควิด-19 ให้มีรายได้เพิ่มขึ้น” อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-ระวัง! กลลวงคอลเซ็นเตอร์ ขอให้โอนเงินเพื่อตรวจสอบ แจ้งเบาะแสได้ที่ 191 และ 1599
วันอาทิตย์ที่ 12 ธันวาคม 2564
ระวัง! กลลวงคอลเซ็นเตอร์ ขอให้โอนเงินเพื่อตรวจสอบ แจ้งเบาะแสได้ที่ 191 และ 1599
.....
สํานักงานตํารวจแห่งชาติ แจ้งเตือนประชาชนให้รู้เท่าทันถึงอาชญากรรมทางเทคโนโลยี หากได้รับการติดต่อจากผู้ที่อ้างว่าเป็นเจ้าหน้าที่ตํารวจ เจ้าหน้าที่รัฐ หรือบริษัทขนส่งสินค้า โดยแจ้งว่าบัญชีหรือพัสดุของท่านมีส่วนเกี่ยวข้องกับการกระทําความผิด ต้องโอนเงินเพื่อให้ตรวจสอบ ขอให้สันนิษฐานไว้ก่อนว่าเป็นมิจฉาชีพแก๊งคอลเซ็นเตอร์
.
เนื่องจากธนาคารหรือหน่วยงานบังคับใช้กฎหมายต่าง ๆ ไม่มีความจําเป็นต้องให้เจ้าของบัญชีธนาคารโอนเงินเพื่อทําการตรวจสอบ เพราะหากพบการกระทําความผิด พนักงานสอบสวนหรือเจ้าหน้าที่จะใช้อํานาจตามกฎหมายในการยึด – อายัดบัญชีธนาคาร โดยจะติดต่อกับธนาคารโดยตรงเท่านั้น
.
ประชาชนที่พบเห็นพฤติกรรมดังกล่าว สามารถแจ้งเบาะแสได้ที่สายด่วน 191 หรือสายด่วนสํานักงานตํารวจแห่งชาติ 1599 ตลอด 24 ชม.
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ผู้ตรวจราชการ ก.ดิจิทัลฯ ลงพื้นที่ติดตามความคืบหน้าศูนย์ดิจิทัลชุมชนฯ และโครงการ Smart City ใน จ.สมุทรสาคร
วันอังคารที่ 2 สิงหาคม 2565
ผู้ตรวจราชการ ก.ดิจิทัลฯ ลงพื้นที่ติดตามความคืบหน้าศูนย์ดิจิทัลชุมชนฯ และโครงการ Smart City ใน จ.สมุทรสาคร
ผู้ตรวจราชการ ก.ดิจิทัลฯ ลงพื้นที่ติดตามความคืบหน้าศูนย์ดิจิทัลชุมชน โครงการบริการอินเทอร์เน็ตสาธารณะสู่ชุมชน โครงการเน็ตประชารัฐ/เครือข่ายอาสาสมัครดิจิทัล (อสด.) การนําสายสื่อสารลงดิน และโครงการ Smart City ใน จ.สมุทรสาคร
เมื่อวันที่2สิงหาคม2565พ.ต.อ.ดร.อัครพลบุณโยปัษฎัมภ์ผู้ตรวจราชการกระทรวงดิจิทัลเพื่อเศรษฐกิจและสังคมและคณะลงพื้นที่ตรวจราชการตามแผนการตรวจราชการกระทรวงดิจิทัลเพื่อเศรษฐกิจและสังคมประจําปีงบประมาณพ.ศ. 2565รอบครึ่งปีหลังณจังหวัดสมุทรสาครโดยได้เข้าพบหารือข้อราชการกับนายณรงค์รักร้อยผู้ว่าราชการจังหวัดสมุทรสาครพร้อมทั้งประชุมร่วมกับหัวหน้าหน่วยงานสังกัดกระทรวงฯในพื้นที่เพื่อตรวจเยี่ยมให้กําลังใจและรับฟังสรุปผลการดําเนินงานสําคัญรวมทั้งปัญหา/อุปสรรคในการดําเนินงานต่างๆอาทิโครงการยกระดับศูนย์การเรียนICTชุมชนสู่ศูนย์ดิจิทัลชุมชนโครงการบริการอินเทอร์เน็ตสาธารณะสู่ชุมชนโครงการเน็ตประชารัฐ/เครือข่ายอาสาสมัครดิจิทัล(อสด.)การนําสายสื่อสารลงดินโครงการSmart Cityการขับเคลื่อนงานดิจิทัลเพื่อเศรษฐกิจและสังคมในระดับจังหวัดเป็นต้นพร้อมให้ข้อแนะนํา/แนวทางการดําเนินงานที่สอดคล้องกับนโยบายของกระทรวงโดยขอให้ยึดประชาชนเป็นสําคัญในการดําเนินงานต่างๆมีวิสัยทัศน์เชิงนวัตกรรมเน้นการทํางานแบบบูรณาการร่วมกันประสานความร่วมมือของทุกหน่วยงานและเอื้ออํานวยภารกิจซึ่งกันและกันจากนั้นได้ตรวจเยี่ยมการดําเนินงานของศูนย์บริการลูกค้าเอ็นที(GECC)สาขาสมุทรสาครและศูนย์ดิจิทัลชุมชนโรงเรียนวัดยกกระบัตรตําบลกระบัตรอําเภอบ้านแพ้วซึ่งศูนย์ฯดังกล่าวมีการบริหารจัดการเพื่อให้บริการประชาชนในชุมชนรวมทั้งนักเรียนในโรงเรียนได้ใช้ประโยชน์อย่างคุ้มค่าเป็นไปตามเป้าหมายของโครงการฯ
*****************
รัฐบาลไทย-ข่าวทำเนียบรัฐบาล-สธ.รับมอบชุดตรวจโควิด 19 ด้วยตนเอง สนับสนุนการดำเนินงานป้องกันควบคุมโรค
วันอังคารที่ 5 เมษายน 2565
สธ.รับมอบชุดตรวจโควิด 19 ด้วยตนเอง สนับสนุนการดําเนินงานป้องกันควบคุมโรค
กระทรวงสาธารณสุขรับมอบชุดตรวจโควิด 19 ด้วยน้ําลาย และโพรงจมูก สําหรับตรวจหาเชื้อด้วยตนเอง และหน้ากากอนามัย KN95 เตรียมส่งสนับสนุนหน่วยงานในพื้นที่ดําเนินงานป้องกันควบคุมโรค
วันนี้ (5 เมษายน 2565) นายแพทย์ณรงค์ สายวงศ์ รองปลัดกระทรวงสาธารณสุข พร้อมด้วยคณะผู้บริหารกระทรวงสาธารณสุข รับมอบชุดตรวจโควิด 19 (ATK ด้วยน้ําลาย) จํานวน 1,000 ชุด ชุดตรวจโควิด 19(ATK แบบเก็บสารคัดหลั่งจากโพรงจมูก) จํานวน 900 ชุด และหน้ากากอนามัย KN95 จํานวน 2,000 ชิ้น รวมมูลค่า 200,000 บาท จากคุณโทนี่ หยาง ประธานกรรมการบริษัท เอชไอพี โกลบอล จํากัด และนายกสมาคมผู้ประกอบการระบบรักษาความปลอดภัยไทย เพื่อสนับสนุนบุคลากรทางการแพทย์ในการปฏิบัติงานป้องกันควบคุมโรคโควิด 19
นายแพทย์ณรงค์กล่าวว่า ปัจจุบันการแพร่ระบาดของโรคโควิด 19 เป็นสายพันธุ์โอมิครอนซึ่งแพร่ได้ง่าย กระทรวงสาธารณสุขเร่งดําเนินการควบคุมการระบาดโดยการคัดกรองผู้ที่มีความเสี่ยงให้เข้าระบบการรักษาโดยเร็วควบคู่ไปกับรณรงค์ให้ประชาชนเข้ารับวัคซีนโควิด 19 ทั้งเข็มปกติและเข็มกระตุ้น เพื่อลดการป่วยหนักและลดการเสียชีวิตโดยชุดตรวจโควิดATK แบบน้ําลาย และแบบโพรงจมูก ที่ได้รับในวันนี้ สถานพยาบาลสามารถนําไปใช้ในการตรวจคัดกรองผู้ที่มีความเสี่ยงได้อย่างรวดเร็ว ส่วนหน้ากากอนามัย KN95 บุคลากรทางการแพทย์มีความจําเป็นต้องใช้ในการปฏิบัติงานอย่างต่อเนื่อง กระทรวงสาธารณสุขจะรีบจัดสรรและส่งต่อไปยังสถานพยาบาลในพื้นที่ที่มีความจําเป็น เพื่อนําไปใช้ให้เกิดประโยชน์สูงสุดต่อไป
****************************************5 เมษายน2565
รัฐบาลไทย-ข่าวทำเนียบรัฐบาล-ดีอีเอส เตือนหยุดสร้างข่าวปลอม แจงทุกภาคส่วนกำลังเร่งแก้ไขสถานการณ์อย่างเต็มที่ จากกรณีข่าวปลอม จ.ภูเก็ตพบผู้เสียชีวิตตามที่สาธารณะเป็นจำนวนมาก นั้น
วันศุกร์ที่ 30 กรกฎาคม 2564
ดีอีเอส เตือนหยุดสร้างข่าวปลอม แจงทุกภาคส่วนกําลังเร่งแก้ไขสถานการณ์อย่างเต็มที่ จากกรณีข่าวปลอม จ.ภูเก็ตพบผู้เสียชีวิตตามที่สาธารณะเป็นจํานวนมาก นั้น
ดีอีเอส เตือนหยุดสร้างข่าวปลอม แจงทุกภาคส่วนกําลังเร่งแก้ไขสถานการณ์อย่างเต็มที่ จากกรณีข่าวปลอม จ.ภูเก็ตพบผู้เสียชีวิตตามที่สาธารณะเป็นจํานวนมาก นั้น
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่มีการเผยแพร่ภาพในโซเชียลมีเดียต่างๆเรื่องจ.ภูเก็ตพบผู้เสียชีวิตตามที่สาธารณะเป็นจํานวนมากทางศูนย์ต่อต้านข่าวปลอมได้ดําเนินการตรวจสอบข้อเท็จจริงกับสํานักงานสาธารณสุขจังหวัดภูเก็ตพบว่าประเด็นดังกล่าวนั้นเป็นข้อมูลเท็จ
กรณีที่โพสต์ข่าวระบุว่าพบผู้เสียชีวิตจํานวนมากกลางถนนที่จังหวัดภูเก็ตนั้นทางสํานักงานสาธารณสุขจังหวัดภูเก็ตได้ตรวจสอบและชี้แจงข้อเท็จจริงว่าไม่เป็นความจริงตามที่โพสต์ดังกล่าวระบุแต่อย่างใดโดยโพสต์ที่ถูกเผยแพร่ดังกล่าวทําให้จังหวัดภูเก็ตได้รับความเสียหายกระทบต่อภาพลักษณ์ด้านการท่องเที่ยวอย่างรุนแรง
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากสํานักงานสาธารณสุขจังหวัดภูเก็ตสามารถติดตามได้ที่เว็บไซต์www.pkto.moph.go.thหรือโทร. 076-212297, 076-222913
ฝากเตือนไปยังผู้ที่สร้างข่าวปลอมต่างๆให้หยุดการกระทํานั้นเสียทุกภาคส่วนกําลังเร่งแก้ไขสถานการณ์อย่างเต็มที่ ซึ่งการกระทําดังกล่าวในลักษณะการผลิตและเผยแพร่ข่าวปลอมหรือบิดเบือนข้อมูลข่าวสารทําให้เกิดความตื่นตระหนกเกิดความสับสนวุ่นวายโดยเฉพาะในสถานการณ์ฉุกเฉินเป็นความผิดตามพ.ร.บ.ว่าด้วยการกระทําความผิดเกี่ยวกับคอมพิวเตอร์มาตรา14(2), (5)มีอัตราโทษจําคุกไม่เกิน5ปีหรือปรับไม่เกิน100,000บาทหรือทั้งจําทั้งปรับและเป็นความผิดฐานฝ่าฝืนข้อกําหนดประกาศหรือคําสั่งที่ออกตามความมาตรา9แห่งพ.ร.ก.การบริหารราชการในสถานการณ์ฉุกเฉินพ.ศ.2548มีโทษจําคุกไม่เกิน2ปีปรับไม่เกิน40,000บาทหรือทั้งจําทั้งปรับหรือกฎหมายอื่นๆที่เกี่ยวข้อง
ทั้งนี้ฝากประชาสัมพันธ์ไปยังพี่น้องประชาชนว่าก่อนจะแชร์หรือส่งต่อข้อความใดๆควรตรวจสอบให้ดีเสียก่อนเพราะอาจตกเป็นเหยื่อหรือถูกหลอกลวงหรืออาจไปสร้างความสับสนเกิดความตื่นตระหนกแก่ผู้อื่นโดยทุกท่านสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87เพื่อหลีกเลี่ยงจากการเป็นเหยื่อข่าวปลอมหรือข่าวบิดเบือน
********
รัฐบาลไทย-ข่าวทำเนียบรัฐบาล- โฆษกรัฐบาลหนุน ฝ่ายค้านยื่นญัตติเปิดอภิปรายตาม ม.152 ชี้ใช้เวทีสภาฯ ดีกว่าร่วมม็อบบนถนน มั่นใจนายกฯ ชี้แจงฉลุย ลั่นรัฐบาลดำเนินการด้วยความรอบคอบ ระมัดระวัง ภายใต้งบประมาณที่จำกัด
วันพฤหัสบดีที่ 4 พฤศจิกายน 2564
โฆษกรัฐบาลหนุน ฝ่ายค้านยื่นญัตติเปิดอภิปรายตาม ม.152 ชี้ใช้เวทีสภาฯ ดีกว่าร่วมม็อบบนถนน มั่นใจนายกฯ ชี้แจงฉลุย ลั่นรัฐบาลดําเนินการด้วยความรอบคอบ ระมัดระวัง ภายใต้งบประมาณที่จํากัด
โฆษกรัฐบาลหนุน ฝ่ายค้านยื่นญัตติเปิดอภิปรายตาม ม.152 ชี้ใช้เวทีสภาฯ ดีกว่าร่วมม็อบบนถนน มั่นใจนายกฯ ชี้แจงฉลุย ลั่นรัฐบาลดําเนินการด้วยความรอบคอบ ระมัดระวัง ภายใต้งบประมาณที่จํากัดอย่างดีที่สุด
นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่พรรคร่วมฝ่ายค้านจะยื่นญัตติขอเปิดอภิปรายทั่วไปโดยไม่ลงมติ ตามมาตรา 152 เนื่องจากมองว่าขณะนี้รัฐบาลกําลังเผชิญวิกฤติทั้งปัญหาเศรษฐกิจ โควิด การเมือง และเสถียรภาพของรัฐบาลว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม พร้อมชี้แจงฝ่ายค้านในทุกเรื่อง เพราะท่านนายกฯ ไม่ได้ทําอะไรผิด บริหารงานด้วยความซื่อสัตย์สุจริต ทั้งนี้ ตนเห็นด้วยที่ฝ่ายค้านจะใช้เวทีสภาฯ ดําเนินการตามอํานาจหน้าที่ที่รัฐธรรมนูญกําหนดให้ในการตรวจสอบการทํางานของรัฐบาล ซึ่งดีกว่าการออกไปร่วมชุมนุมกับม็อบบนท้องถนน เพราะสถานการณ์ทุกอย่างในขณะนี้ทั้งโควิด-19 และการเปิดประเทศ สถานการณ์กําลังดีขึ้นตามลําดับ ไม่อยากให้เกิดความเสี่ยงที่จะทําให้เกิดการระบาดของโรคขึ้นมาอีก ซึ่งมีแต่จะทําให้เศรษฐกิจที่กําลังจะฟื้นตัวต้องย่ําแย่ลงไปอีก
"รัฐบาลชุดนี้ทํางานเพื่อประเทศและประชาชน ซึ่งเป็นเรื่องธรรมดาที่การทํางานนั้นไม่สามารถที่จะทําให้ทุกคนพอใจได้ แต่ยืนยันว่า รัฐบาลมีความห่วงใยในสถานการณ์ปัจจุบัน ทั้งการแพร่ระบาดของโควิด-19 และสถานการณ์อื่น ๆ ซึ่งรัฐบาลพยายามทําหน้าที่เต็มที่เพื่อดูแลแก้ไขปัญหาทุกอย่างให้กลับสู่ภาวะปกติโดยเร็ว ก่อนที่จะเดินหน้าสู่การพัฒนาประเทศเพื่อพลิกโฉมประเทศต่อไป อย่างไรก็ตาม แม้ว่าอาจจะมีอุปสรรคอยู่บ้าง แต่รัฐบาลจะดําเนินการด้วยความรอบคอบ ระมัดระวัง รวมถึงจะดําเนินการภายใต้งบประมาณที่มีอยู่อย่างจํากัดให้ดีที่สุด" นายธนกร กล่าว
......................................
รัฐบาลไทย-ข่าวทำเนียบรัฐบาล-ครม.ไฟเขียว! ลงนามหนังสือแสดงเจตจำนงข้อริเริ่มการใช้พลังงานสะอาด ไทย-บริษัทเอกชนสหรัฐ สร้างเม็ดลงทุนกว่า 2.38 พันล้านเหรียญสหรัฐ
วันพฤหัสบดีที่ 17 กุมภาพันธ์ 2565
ครม.ไฟเขียว! ลงนามหนังสือแสดงเจตจํานงข้อริเริ่มการใช้พลังงานสะอาด ไทย-บริษัทเอกชนสหรัฐ สร้างเม็ดลงทุนกว่า 2.38 พันล้านเหรียญสหรัฐ
ครม.ไฟเขียว! ลงนามหนังสือแสดงเจตจํานงข้อริเริ่มการใช้พลังงานสะอาด ไทย-บริษัทเอกชนสหรัฐ สร้างเม็ดลงทุนกว่า 2.38 พันล้านเหรียญสหรัฐ
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 15 กุมภาพันธ์ 2565 ว่า ครม.เห็นชอบร่างหนังสือแสดงเจตจํานง (Letter of Intent: LOI) สําหรับข้อริเริ่มความต้องการใช้พลังงานสะอาด (Clean Energy Demand Initiative: CEDI) ระหว่างรัฐบาลแห่งราชอาณาจักรไทยและภาคเอกชนของประเทศสหรัฐอเมริกา ซึ่งจะมีพิธีลงนามในการประชุม The 2nd United States -Thailand Energy Policy Dialogue (2nd UTEPD) โดยกระทรวงพลังงานไทยเป็นเจ้าภาพจัดประชุมในวันที่ 17 กุมภาพันธ์ 2565 หนังสือแสดงเจตจํานงฉบับนี้ เป็นการแสดงความมุ่งมั่นร่วมกันของประเทศไทยและประเทศสหรัฐอเมริกา ในการส่งเสริมการลงทุนสําหรับธุรกิจที่สนใจและมีศักยภาพในการจัดหาและใช้พลังงานสะอาด โดยฝ่ายสหรัฐจะชักชวนนักลงทุนมาดําเนินธุรกิจในประเทศไทย และฝ่ายไทยจะอํานวยความสะดวกและสนับสนุนการจัดหาพลังงานสะอาดสําหรับการดําเนินธุรกิจของสหรัฐภายใต้เงื่อนไขและข้อกฎหมายที่เกี่ยวข้อง รวมถึงการพัฒนาทางเลือกอื่นๆ ที่มีความเหมาะสม ผ่านแนวทางการจัดหาพลังงานสะอาดที่ฝ่ายไทยจะดําเนินการในอนาคต ซึ่งประกอบด้วย 1)การผลักดันให้เกิดตลาดพลังงานสะอาดที่มีศักยภาพและสามารถแข่งขันด้านราคาได้ 2)การกําหนดนโยบายด้านพลังงานสะอาดให้มีความเหมาะสม 3)การส่งเสริมระบบการรับรองสถานะด้านสิ่งแวดล้อมมาปรับใช้ในการซื้อขายพลังงานสะอาด 4)การสนับสนุนการพัฒนานโยบายและโครงสร้างพื้นฐานของด้านไฟฟ้าให้มีประสิทธิภาพและสามารถรองรับการผลิตและการใช้พลังงานสะอาดได้
ทั้งนี้ ในเบื้องต้นมีภาคเอกชนของสหรัฐประสงค์ที่จะร่วมลงนามในหนังสือแสดงเจตจํานงทั้งหมด 19 บริษัท โดยจะนําเงินมาลงทุนคิดเป็นมูลค่าอาจสูงถึง 2,384 ล้านเหรียญดอลลาร์สหรัฐ
นางสาวรัชดากล่าวด้วยว่า การร่วมลงนามหนังสือแสดงเจตจํานงในครั้งนี้ สอดคล้องกับนโยบายของไทยในการส่งเสริมโมเดลเศรษฐกิจชีวภาพ-เศรษฐกิจหมุนเวียน-เศรษฐกิจสีเขียว (BCG Economy Model) ซึ่งจะเป็นการเปลี่ยนผ่านด้านพลังงานและการลดการปล่อยก๊าซเรือนกระจก รวมถึงเป็นการส่งเสริมโอกาสของการลงทุนระหว่างสหรัฐกับไทยด้วย
-----------------
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" แนะประชาชน "สวมหน้ากาก หมั่นล้างมือ เว้นระยะห่าง และตรวจ ATK" สม่ำเสมอ เป็นส่วนหนึ่งในชีวิตประจำวัน ช่วยลดความเสี่ยงการติดเชื้อโควิด -19
วันจันทร์ที่ 4 เมษายน 2565
โฆษกรัฐบาลเผย "นายกฯ" แนะประชาชน "สวมหน้ากาก หมั่นล้างมือ เว้นระยะห่าง และตรวจ ATK" สม่ําเสมอ เป็นส่วนหนึ่งในชีวิตประจําวัน ช่วยลดความเสี่ยงการติดเชื้อโควิด -19
โฆษกรัฐบาลเผย "นายกฯ" แนะประชาชน "สวมหน้ากาก หมั่นล้างมือ เว้นระยะห่าง และตรวจ ATK" สม่ําเสมอ เป็นส่วนหนึ่งในชีวิตประจําวัน ช่วยลดความเสี่ยงการติดเชื้อโควิด -19
วันนี้ (4 เมษายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมย้ํามาตรการป้องกันตนเองขอประชาชน"สวมหน้ากาก หมั่นล้างมือ เว้นระยะห่าง และตรวจ ATK สม่ําเสมอ" โดยปฏิบัติเป็นกิจวัตร ให้เกิดความเคยชิน เป็นส่วนหนึ่งในการใช้ชีวิตประจําวัน โดยเฉพาะผู้ที่อยู่ในพื้นที่เสี่ยงแออัด ครอบครัว และพื้นที่ที่มีการรวมตัวกันของคนจํานวนมาก ซึ่งที่ผ่านมาพบอัตราการติดเชื้อเพิ่มขึ้นจากการอยู่ในพื้นที่เสี่ยงและการแพร่เชื้อภายในครอบครัว ทั้งนี้ กระทรวงสาธารณสุข ยังคาดการณ์ว่า หลังเทศกาลสงกรานต์ การติดเชื้อมีแนวโน้มเพิ่มขึ้นจากการเดินทางและร่วมกิจกรรมต่าง ๆ ของประชาชน นายกรัฐมนตรีจึงเน้นย้ํา ให้หน่วยงานที่เกี่ยวข้องเร่งกลับมาประชาสัมพันธ์ "การสวมหน้ากาก ล้างมือ เว้นระยะห่าง ตรวจ ATK" ควบคู่กับการรณรงค์เชิญชวนประชาชนเข้ารับวัคซีนและวัคซีนเข็มกระตุ้นเพิ่มความปลอดภัย ลดอาการหนักและลดการเสียชีวิตอีคครั้ง โดยเฉพาะในช่วงสงกรานต์นี้ "การ์ดอย่าตก"
สําหรับผู้ติดเชื้อโควิด - 19 รายใหม่วันนี้ รวม 24,892 ราย จําแนกเป็นผู้ป่วยจากในประเทศ 24,846 ราย ผู้ป่วยมาจากต่างประเทศ 46 ราย ผู้ป่วยสะสม 1,513,052 ราย (ตั้งแต่ 1 มกราคม 2565) หายป่วยกลับบ้าน 27,254 ราย หายป่วยสะสม 1,285,814 ราย (ตั้งแต่ 1 มกราคม 2565) ผู้ป่วยกําลังรักษา 256,667 ราย เสียชีวิต 97 ราย ล่าสุดการให้บริการวัคซีน โควิด-19 สะสมอยู่ที่ 130,201,603 โดส เข็มที่ 1 ฉีดสะสม 55,690,134 โดส เข็มที่ 2 ฉีดสะสม 50,374,920 โดส เข็มที่ 3 ฉีดสะสม 21,909,302 โดส เข็มที่ 4 ฉีดสะสม 2,227,247 โดส
..............................
รัฐบาลไทย-ข่าวทำเนียบรัฐบาล-โฆษกรัฐบาลวอนอย่าบิดเบือนเจตนาดีของนายกฯ "นายกฯ" แนะปลูกผักชีในค่ายทหาร เพราะอยากให้ทุกส่วนราชการใช้โอกาส/พื้นที่แก้ปัญหาให้ประชาชน กำชับก.เกษตร-พาณิชย์แก้ไขเร่งด่วน
วันศุกร์ที่ 5 พฤศจิกายน 2564
โฆษกรัฐบาลวอนอย่าบิดเบือนเจตนาดีของนายกฯ "นายกฯ" แนะปลูกผักชีในค่ายทหาร เพราะอยากให้ทุกส่วนราชการใช้โอกาส/พื้นที่แก้ปัญหาให้ประชาชน กําชับก.เกษตร-พาณิชย์แก้ไขเร่งด่วน
โฆษกรัฐบาลวอนอย่าบิดเบือนเจตนาดี "นายกฯ" แนะปลูกผักชีในค่ายทหาร เพราะอยากให้ทุกส่วนราชการใช้ทุกโอกาส/พื้นที่แก้ปัญหาให้พี่น้องประชาชน ใส่ใจปัญหาความเดือดร้อนประชาชนทุกเรื่อง กําชับ ก.เกษตร-พาณิชย์แก้ไขเร่งด่วนพร้อมกําชับรมต. เข้าสภาฯ ตอบกระทู้
โฆษกรัฐบาลวอนอย่าบิดเบือนเจตนาดีของนายกฯ แจงชัด "นายกฯ" แนะปลูกผักชีในค่ายทหาร เพราะอยากให้ทุกส่วนราชการใช้ทุกโอกาส/พื้นที่แก้ปัญหาให้พี่น้องประชาชน และใส่ใจปัญหาความเดือดร้อนประชาชนทุกเรื่องกําชับก.เกษตร-พาณิชย์แก้ไขเร่งด่วนพร้อมกําชับรมต. เข้าสภาฯ ตอบกระทู้ เพื่อชื้แจงการดําเนินของรัฐบาล
นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกระแสโซเชียลที่นําคําปรารภของพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมในที่ประชุมครม. แนะแก้ปัญหาราคาผักชีแพง "นายก สั่งในครม. ให้ปลูกผักชี ในพื้นที่ทหารเพราะผักชีกําลังแพง" ว่า เป็นการตัดตอนคําพูดโดยไม่คํานึงถึงเจตนารมณ์ของนายกรัฐมนตรี ซึ่งนายกรัฐมนตรีมีเจตนาดีตั้งใจช่วยเหลือประชาชน สั่งการให้ทุกส่วนราชการ ใช้ทรัพยากรของตนเองที่มีอยู่ ช่วยเหลือพี่น้องประชาชน ซึ่งปกติพี้นที่ทหารที่ว่าง ก็จะมีการนํามาใช้ประโยชน์อยู่แล้ว เช่น ปลูกผัก เลี้ยงสัตว์ เป็นต้น ที่ผ่านมาพื้นที่ในหน่วยทหาร ก็ถูกนําไปใช้ประโยชน์หลายครั้งในหลายโอกาส เช่น ตั้ง โรงพยาบาลสนาม ในค่ายทหาร ช่วงวิกฤตโควิด-19 ทั้งนี้ เชื่อว่าคนไทยส่วนใหญ่เข้าใจดี ปัญหาที่ประชาชนเดือดร้อนนายกรัฐมนตรีพยายามแก้ไขให้ทุกเรื่อง โดยเฉพาะเรื่องที่เกี่ยวข้องกับชีวิตประจําวันของพี่น้องประชาชน นายกฯใส่ใจทุกปัญหาของประชาชน และที่ผ่านมาทุกปัญหานายกฯจะสั่งการให้กระทรวงที่เกี่ยวข้องเร่งแก้ปัญหาโดยเร่งด่วนและให้ทําทันที
นายธนกรยังกล่าวว่า ขณะนี้หน่วยงานอื่นๆ ก็มีมาตรการคู่ขนานออกมาเพื่อช่วยแก้ปัญหาราคาสินค้าพีชผักแพง เช่น กระทรวงพาณิชย์ เปิดโครงการ Mobile พาณิชย์ลดราคา! ช่วยประชาชน โดยจัดรถเคลื่อนที่จํานวน 50 คัน เพื่อจําหน่ายสินค้าอุปโภคบริโภค และผัก ราคาถูก ทั่วกรุงเทพฯ-ปริมณฑล กระทรวงเกษตรและสหกรณ์ กําลังพิจารณาแนวทางแก้ปัญหาแม่ปุ๋ยราคาแพง เป็นต้น ซึ่งที่ผ่านมา รัฐบาลยังได้มีมาตรการต่างๆ ในการบรรเทาภาระค่าใช้จ่ายของประชาชน กระตุ้นกําลังซื้อ ทั้งโครงการคนละครึ่ง โครงการบัตรสวัสดิการแห่งรัฐ โครงการยิ่งใช้ ยิ่งได้ ด้วย
โฆษกประจําสํานักนายกรัฐมนตรี ยังกล่าวกรณีสมาชิกพรรคฝ่ายค้านแสดงความไม่พอใจที่รัฐมนตรีไม่ไปตอบกระทู้สดวานนี้โดยเฉพาะปัญหาความเดือดร้อนของพี่น้องประชาชนนั้น ขอยืนยันว่า ครม.ไม่ได้ละเลยการชี้แจง เพียงแต่ประเด็นกระทู้สดที่ถามด้วยวาจา ไม่ใช่กระทู้ถามทั่วไป ทุกคนเพิ่งจะทราบตอนเช้า ซึ่งมีนัดหมายการประชุม ครม.ไว้ก่อนล่วงหน้าแล้ว เนื่องจากนายกรัฐมนตรีและรัฐมนตรีบางท่านติดภารกิจเข้าร่วมประชุม COP26 ช่วงต้นสัปดาห์ รวมทั้ง ยังมีวาระ ครม. สําคัญต้องหารือในที่ประชุม ครม. เพื่อเร่งแก้ไขปัญหาให้กับประชาชน โดยนายกฯ กําชับด้วยว่าให้รัฐมนตรีให้ความสําคัญกับการไปชี้แจงข้อมูลต่อสภา เพราะจะเป็นอีกหนทางหนึ่งที่ได้รับทราบปัญหาความเดือดร้อนของพี่น้องประชาชนผ่านสมาชิกสภาผู้แทนราษฏร์อีกทางหนึ่ง รวมทั้งจะได้ชี้แจงการทํางานของรัฐบาลด้วย
......................
รัฐบาลไทย-ข่าวทำเนียบรัฐบาล-ตัวแทนสมาชิกสหกรณ์ออมทรัพย์ ก.เกษตรฯ ขอบคุณ ‘รมช.มนัญญา’ เร่งรัดคดียักยอกเงินฝาก
วันอังคารที่ 10 พฤษภาคม 2565
ตัวแทนสมาชิกสหกรณ์ออมทรัพย์ ก.เกษตรฯ ขอบคุณ ‘รมช.มนัญญา’ เร่งรัดคดียักยอกเงินฝาก
ตัวแทนสมาชิกสหกรณ์ออมทรัพย์ ก.เกษตรฯ ขอบคุณ ‘รมช.มนัญญา’ เร่งรัดคดียักยอกเงินฝาก
นางสาวมนัญญาไทยเศรษฐ์ร้ฐมนตรีช่วยว่าการกระทรวงเกษตรและสหกรณ์อนุญาตให้สมาชิกสหกรณ์ออมทรัพย์กระทรวงเกษตรและสหกรณ์จํากัดนําโดยนางทองพูนอัยยะวรากูลข้าราชการบํานาญสมาชิกสหกรณ์ออมทรัพย์กระทรวงเกษตรฯและตัวแทนสมาชิกกว่า20รายที่ได้รับความเสียหายจากกรณีผู้จัดการสหกรณ์ออมทรัพย์กระทรวงเกษตรฯและหัวหน้าฝ่ายการเงินของสหกรณ์ยักยอกเงินฝากของสมาชิกรวมมูลค่าความเสียหายกว่า600ล้านบาทเข้าพบเพื่อแสดงความขอบคุณที่รมช.มนัญญาได้เร่งรัดติดตามในการนําตัวผู้กระทําผิดมาลงโทษรวมทั้งติดตามแก้ไขปัญหาและอุปสรรคต่างๆที่ทําให้การทํางานของผู้ที่เกี่ยวข้องไม่สามารถดําเนินการได้อย่างโปร่งใสและรวดเร็วตลอดจนได้มีคําสั่งให้กรมส่งเสริมสหกรณ์และกรมตรวจบัญชีสหกรณ์เข้ามาร่วมกันตรวจสอบจนมีคําสั่งให้คณะกรรมการสหกรณ์ออมทรัพย์กระทรวงเกษตรและสหกรณ์ชุดปัจจุบันหยุดปฏิบัติหน้าที่เป็นเวลา30วันและแต่งตั้งผู้ตรวจการสหกรณ์มาดําเนินการเพื่อตรวจสอบความเสียหายที่เกิดขึ้นทําให้การดําเนินงานก้าวหน้าเป็นอย่างมากโดยมีนายฉกรรจ์แสงรักษาวงศ์ประธานที่ปรึกษารัฐมนตรีช่วยว่าการกระทรวงเกษตรและสหกรณ์นายประกอบเผ่าพงศ์รองอธิบดีกรมส่งเสริมสหกรณ์และผู้แทนกรมตรวจบัญชีสหกรณ์เข้าร่วม
นางสาวมนัญญากล่าวว่าในเรื่องนี้ท่านนายกรัฐมนตรีมีความเป็นห่วงและกังวลจึงได้กําชับในที่ประชุมคณะรัฐมนตรีวันนี้ให้ดําเนินการกับผู้ที่โกงสหกรณ์ต้องจัดการให้หมดไม่ว่าใครทั้งสิ้นและตนก็ได้เน้นย้ําไปยังสมาชิกสหกรณ์ทุกรายที่ได้รับความเดือดร้อนและยังไม่ติดต่อกลับอีกกว่า400รายขอให้รีบยืนยันแจ้งยอดเงินฝากภายใน15วันเพื่อให้การดําเนินการแล้วเสร็จโดยเร็วซึ่งขณะนี้มีสมาชิก118รายที่ยืนยันว่ายอดเงินไม่ถูกต้องเป็นความเสียหายจํานวนกว่า600ล้านบาทและขอให้สมาชิกมีความมั่นใจเราในฐานะรัฐมนตรีช่วยฯที่กํากับดูแลกรมส่งเสริมสหกรณ์และกรมตรวจบัญชีสหกรณ์จะเข้าไปดําเนินการรื้อทั้งระบบย้อนกลับไปตั้งแต่เกิดความเสียหายปี2548
รัฐบาลไทย-ข่าวทำเนียบรัฐบาล-ทหาร "เสียเลือด เสียเนื้อ มิใช่เบา...หน้าที่เรา รักษาสืบไป" ๘ เมษายน ๒๕๖๕
วันศุกร์ที่ 11 มีนาคม 2565
ทหาร "เสียเลือด เสียเนื้อ มิใช่เบา...หน้าที่เรา รักษาสืบไป" ๘ เมษายน ๒๕๖๕
๑๓๕ ปี กระทรวงกลาโหม
“กลาโหมเทิดราชา รักษ์ราษฎร์ ชาติมั่นคง"
#กลาโหม135ปี
รัฐบาลไทย-ข่าวทำเนียบรัฐบาล-6 มิ.ย. นี้ พม. จัดงานวันต่อต้านการค้ามนุษย์ 2565 ภายใต้แนวคิด No Victims No Tears
วันอังคารที่ 31 พฤษภาคม 2565
6 มิ.ย. นี้ พม. จัดงานวันต่อต้านการค้ามนุษย์ 2565 ภายใต้แนวคิด No Victims No Tears
6 มิ.ย. นี้ พม. จัดงานวันต่อต้านการค้ามนุษย์ 2565 ภายใต้แนวคิด No Victims No Tears
วันนี้ (31 พ.ค. 65) เวลา 08.00 น. ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯนางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า เนื่องด้วยวันที่ 5 มิถุนายนของทุกปี เป็นวันต่อต้านการค้ามนุษย์ โดยรัฐบาลได้ตระหนักถึงความสําคัญของปัญหาการค้ามนุษย์ว่าเป็นอาชญากรรมที่มีความซับซ้อนและเป็นการละเมิดสิทธิมนุษยชนอย่างร้ายแรง จึงได้ขับเคลื่อนดําเนินการป้องกันและปราบปรามการค้ามนุษย์อย่างเข้มข้นและต่อเนื่องอีกทั้งได้ประกาศให้การป้องกันและปราบปรามการค้ามนุษย์เป็นวาระแห่งชาติ เมื่อวันที่ 3 เมษายน 2558 โดยได้มอบนโยบาย Zero Tolerance ที่มุ่งมั่นในการปราบปรามและลงโทษผู้กระทําความผิดให้ถึงที่สุด และบูรณาการการทํางานของภาคีเครือข่ายทุกภาคส่วนอย่างเข้มแข็งทั้งในและต่างประเทศ รวมทั้งเร่งสร้างมุมมองสังคมไทยให้ตระหนักว่าการค้ามนุษย์เป็นภัยใกล้ตัวและเป็นการกระทําที่ผิดกฎหมาย
นางสาวแรมรุ้งกล่าวต่อไปว่า ทั้งนี้ กระทรวง พม. ในฐานะหน่วยงานหลักในการช่วยเหลือและคุ้มครองสวัสดิภาพผู้เสียหายจากการค้ามนุษย์ตามกฎหมายว่าด้วยการป้องกันและปราบปรามการค้ามนุษย์ของประเทศไทย จึงได้ดําเนินการจัดงานวันต่อต้านการค้ามนุษย์ อย่างต่อเนื่องเป็นประจําทุกปี สําหรับปี 2565 ได้กําหนดจัดงานวันรณรงค์ต่อต้านการค้ามนุษย์ ภายใต้แนวคิด No Victims No Tears ในวันจันทร์ที่ 6 มิถุนายน 2565 เวลา 09.00 น. ณ ตึกสันติไมตรี ทําเนียบรัฐบาล โดยมี พลเอก ประยุทธ์ จันทร์โอชา นายกรัฐมนตรี เป็นประธานในพิธี เพื่อเป็นการแสดงเจตนารมณ์ความมุ่งมั่นของรัฐบาลไทยในการป้องกันและปราบปรามการค้ามนุษย์ให้หมดสิ้นไปจากประเทศไทย หรือ Zero Tolerance ด้วยการรณรงค์เผยแพร่การดําเนินงานต่อต้านการค้ามนุษย์ของประเทศไทย และกระทรวง พม. เพื่อสร้างความรู้ ความเข้าใจที่ถูกต้องเกี่ยวกับการต่อต้านการค้ามนุษย์ให้แก่ประชาชน ภาคีเครือข่ายทุกภาคส่วนทั้งหน่วยงานภาครัฐ องค์กรพัฒนาเอกชน องค์การระหว่างประเทศ รวมทั้งสื่อมวลชน นําไปสู่การมีส่วนร่วมในการผนึกกําลังร่วมกันในการป้องกันและปราบปรามการค้ามนุษย์ของประเทศไทยให้เห็นผลเป็นที่ประจักษ์และได้รับการยอมรับในระดับสากลต่อไป
นางสาวแรมรุ้งกล่าวเพิ่มเติมว่า งานวันต่อต้านการค้ามนุษย์ ประจําปี 2565 ประกอบด้วยกิจกรรมที่น่าสนใจ อาทิ พิธีมอบรางวัลดีเด่นด้านการป้องกันและปราบปรามการค้ามนุษย์ สําหรับ 1) ผู้ปฏิบัติงาน 2) หน่วยงาน และ 3) เด็กและเยาวชนการนําเสนอวีดิทัศน์ผลงานสําคัญในการดําเนินงานป้องกันและปราบปรามการค้ามนุษย์ของประเทศไทย และการจัดแสดงนิทรรศการสําคัญ ได้แก่ ผลการดําเนินงานปราบปรามการค้ามนุษย์ของประเทศไทย ระบบฐานข้อมูลการค้ามนุษย์ของประเทศไทย (E - AHT) Mobile Application PROTECT -Uและระบบสารสนเทศบริหารงานกองทุนเพื่อการป้องกันและปราบปรามการค้ามนุษย์ (DATIPFUND) รวมทั้งบูธนิทรรศการของภาคีเครือข่าย อาทิ สํานักงานตํารวจแห่งชาติ กระทรวงแรงงาน โครงการอาเซียน - ออสเตรเลีย เพื่อต่อต้านการค้ามนุษย์ (ASEAN - ACT) และสถานคุ้มครองผู้เสียหายจากการค้ามนุษย์ เป็นต้น
รัฐบาลไทย-ข่าวทำเนียบรัฐบาล-เขตสุขภาพที่ 8 ต่อยอด “หมอพร้อม” พัฒนาระบบบริการผู้พิการเบ็ดเสร็จ “นาวังโมเดล”
วันพฤหัสบดีที่ 16 มิถุนายน 2565
เขตสุขภาพที่ 8 ต่อยอด “หมอพร้อม” พัฒนาระบบบริการผู้พิการเบ็ดเสร็จ “นาวังโมเดล”
ผู้ช่วยรัฐมนตรีประจํากระทรวงสาธารณสุข ชื่นชมโรงพยาบาลนาวังเฉลิมพระเกียรติ  80 พรรษา จ.หนองบัวลําภู และ เขตสุขภาพที่ 8 ต่อยอดแพลตฟอร์ม “หมอพร้อม” พัฒนาระบบบริการผู้พิการเบ็ดเสร็จ “นาวังโมเดล”
ผู้ช่วยรัฐมนตรีประจํากระทรวงสาธารณสุข ชื่นชมโรงพยาบาลนาวังเฉลิมพระเกียรติ 80 พรรษา จ.หนองบัวลําภูและ เขตสุขภาพที่ 8 ต่อยอดแพลตฟอร์ม “หมอพร้อม” พัฒนาระบบบริการผู้พิการเบ็ดเสร็จ “นาวังโมเดล” โดยร่วมกับหน่วยราชการที่เกี่ยวข้อง เชื่อมต่อฐานข้อมูลทางอิเลกทรอนิกส์ในการออกใบรับรองแพทย์ การออกบัตรผู้พิการ และขอรับเบี้ยยังชีพ เพื่ออํานวยความสะดวก และลดภาระให้กับผู้พิการในการเดินทางไปติดต่อราชการ
นพ.โสภณ เมฆธน ผู้ช่วยรัฐมนตรีประจํากระทรวงสาธารณสุข กล่าวภายหลังตรวจเยี่ยมและติดตามการต่อยอดพัฒนาระบบหมอพร้อมของ โรงพยาบาลนาวังเฉลิมพระเกียรติ 80 พรรษา จ.หนองบัวลําภู ว่า ในช่วงวิกฤติโควิด 19กระทรวงสาธารณสุขได้พัฒนาระบบDigital Health Platform “หมอพร้อม” ขึ้นเพื่อเป็นฐานข้อมูลรายงานการฉีดวัคซีนและผลการตรวจATK ประชาชน ซึ่งได้เชื่อมโยงกับสถานพยาบาล ร้านขายยา และคลินิกจํานวนมาก และมีข้อมูลประชาชนอยู่ในระบบประมาณ 31 ล้านคน ขณะนี้ได้เข้าสู่ช่วงหลังการระบาด กระทรวงสาธารณสุขโดยเขตสุขภาพที่ 8และ โรงพยาบาลนาวังเฉลิมพระเกียรติ 80 พรรษา ได้ต่อยอดระบบหมอพร้อมให้เกิดประโยชน์แก่ประชาชน ในการพัฒนาระบบบริการคนพิการเบ็ดเสร็จ “นาวังโมเดล” ภายใต้แผนการพัฒนาคุณภาพชีวิตผู้พิการ จากข้อมูลผู้พิการในประเทศไทย 66 ล้านคน มีผู้พิการจํานวน 2 ล้านคน มีผู้สูงอายุร่วมกับพิการ 1 ล้านคน ในจํานวนนี้ 39% อยู่ในภาคอีสานซึ่งเป็นสัดส่วนที่มากที่สุด โดยเขตสุขภาพที่ 8 ซึ่งเป็นภาคอีสานตอนบน มีผู้พิการประมาณ 187,000 คน เฉพาะในจังหวัดหนองบัวลําภู มีผู้พิการจํานวน 10% ของทั้งเขตสุขภาพ และยังพบว่าผู้พิการในพื้นที่ห่างไกลยังไม่สามารถเข้าถึงบริการและได้รับสิทธิ์ยังไม่ทั่วถึงทําให้ขาดโอกาสในการได้รับสวัสดิการขั้นพื้นฐานตาม พ.ร.บ.ส่งเสริมและพัฒนาคุณภาพชีวิตคนพิการ พ.ศ. 2550 ฉบับแก้ไขเพิ่มเติม พ.ศ. 2556
จึงได้พัฒนาระบบ “หมอพร้อม” โดยร่วมมือกับ สํานักงานสาธารณสุขจังหวัดหนองบัวลําภู สํานักงานพัฒนาสังคมและความมั่นคงของมนุษย์ องค์การบริหารส่วนจังหวัด เทศบาลหนองบัวลําภู และองค์การบริหารส่วนตําบล เชื่อมต่อฐานข้อมูลทางอิเลกทรอนิกส์ ในการออกใบรับรองแพทย์ การออกบัตรผู้พิการ และขอรับเบี้ยยังชีพ ได้อย่างรวดเร็ว ซึ่งเดิมต้องใช้เวลา 3 ถึง 5 วัน และต้องเดินทางไปติดต่อราชการ 3 หน่วยงานในการตรวจประเมิน โดยออกบัตรรับรองความพิการที่โรงพยาบาล ขึ้นทะเบียนคนพิการโดยพัฒนาสังคมจังหวัดและความมั่นคงของมนุษย์ และยื่นเอกสารเพื่อขึ้นทะเบียนขอรับเบี้ยยังชีพคนพิการที่องค์กรปกครองส่วนท้องถิ่น โดยระบบบริการผู้พิการเบ็ดเสร็จ “นาวังโมเดล”ได้เริ่มให้บริการผู้พิการ ที่โรงพยาบาลนาวังเฉลิมพระเกียรติ 80 พรรษาวันที่ 15 มิถุนายน 2565 ขึ้นทะเบียนผู้พิการในระบบแล้ว 23 ราย ซึ่งจะขยายผลไปยังหน่วยบริการอื่นๆ ในเขตสุขภาพที่ 8 และครอบคลุมทั้งประเทศต่อไป
“ขอชื่นชมเขตสุขภาพที่ 8 และโรงพยาบาลนาวังเฉลิมพระเกียรติ 80 พรรษาที่ใช้ระบบหมอพร้อมให้เกิดประโยชน์ และผู้ที่มีส่วนร่วมทุกภาคส่วน ในการนําเทคโนโลยีมาใช้พัฒนาคุณภาพชีวิต เป็นระบบบริการของภาครัฐที่ทันสมัย ส่งผลให้ประชาชนมีคุณภาพชีวิตที่ดี ช่วยอํานวยความสะดวก และลดภาระให้กับผู้พิการในการเดินทางไปติดต่อราชการ”นพ.โสภณกล่าว
******************************* 16 มิถุนายน 2565
รัฐบาลไทย-ข่าวทำเนียบรัฐบาล-นายกฯ ปลื้ม รัฐบาลซาอุดีฯ ปลดล็อกห้ามคนซาอุดีฯ เดินทางเข้าไทย เตรียมรองรับนักท่องเที่ยวกว่าสองแสนคน
วันพฤหัสบดีที่ 17 มีนาคม 2565
นายกฯ ปลื้ม รัฐบาลซาอุดีฯ ปลดล็อกห้ามคนซาอุดีฯ เดินทางเข้าไทย เตรียมรองรับนักท่องเที่ยวกว่าสองแสนคน
.....
พลเอก ประยุทธ์ จันทร์โอชา นายกรัฐมนตรี รับทราบข่าวที่น่ายินดีว่า รัฐบาลซาอุดีอาระเบียได้ประกาศยกเลิกการห้ามบุคคลสัญชาติซาอุดีฯ เดินทางเข้าประเทศไทย รวมทั้งยังอนุญาตให้คนไทยเดินทางเข้าประเทศซาอุดีฯ ได้
.
ระยะต่อไป การท่องเที่ยวแห่งประเทศไทย (ททท.) จะเตรียมมาตรการต่าง ๆ ออกมารองรับนักท่องเที่ยวชาวซาอุดีฯ ที่จะมาเที่ยวประเทศไทยราว 200,000 คน โดยเน้นกลุ่มครอบครัว คนรุ่นใหม่ วัยทํางาน กลุ่มคนรักสุขภาพ และกลุ่มคู่รักฮันนีมูน ซึ่งเป็นนักท่องเที่ยวที่มีศักยภาพ มีค่าใช้จ่ายต่อหัวสูงกว่าหลาย ๆ ชาติ และเป็นกลุ่มที่ไม่เคยเดินทางมาประเทศไทย
.
นายกฯ เชื่อมั่นว่าผลจากการฟื้นฟูความสัมพันธ์กับซาอุดีฯ จะก่อให้เกิดประโยชน์ต่อประชาชนของทั้งสองประเทศมากยิ่งขึ้น และได้สั่งการให้ทุกหน่วยงานที่เกี่ยวข้องเร่งนําเอาความสําเร็จจากการสานความสัมพันธ์ในครั้งนี้ ไปแปลงเป็นนโยบายและปฏิบัติให้เกิดผลเป็นรูปธรรมโดยเร็ว
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เริ่มงวดนี้ สำนักงานสลากฯ เพิ่มเมนูลดราคาสลาก ประชาชนมีโอกาสซื้อสลากในราคาที่ถูกกว่า 80 บาทได้
วันพฤหัสบดีที่ 18 สิงหาคม 2565
เริ่มงวดนี้ สํานักงานสลากฯ เพิ่มเมนูลดราคาสลาก ประชาชนมีโอกาสซื้อสลากในราคาที่ถูกกว่า 80 บาทได้
ยอดจําหน่ายสลากดิจิทัล งวด 1 กันยายน 2565 จํานวน 10.3 ล้านใบ วันแรก ยอดขาย 7.1 ล้านใบ ผู้ซื้อ 9.5 แสนราย และในงวดนี้ ได้มีการเปิดตัวเลือกเพิ่ม ให้ผู้ขายสามารถลดราคาของสลากได้ ซึ่งจะทําให้ประชาชนสามารถซื้อสลากในราคาที่ถูกกว่า 80 บาทได้ด้วย
วันนี้ (18 สค. 65) นายลวรณ แสงสนิท ประธานกรรมการสลากกินแบ่งรัฐบาล กล่าวว่า ยอดจําหน่ายสลากดิจิทัล งวด 1 กันยายน 2565 จํานวน 10.3 ล้านใบ วันแรก ยอดขาย 7.1 ล้านใบ ผู้ซื้อ 9.5 แสนราย และในงวดนี้ ได้มีการเปิดตัวเลือกเพิ่ม ให้ผู้ขายสามารถลดราคาของสลากได้ ซึ่งจะทําให้ประชาชนสามารถซื้อสลากในราคาที่ถูกกว่า 80 บาทได้ด้วย
“เป้าหมายในปีนี้ คือ ตั้งเป้าจําหน่ายสลากราคา 80 บาท ประมาณ 20 ล้านใบ ดังนั้น การเพิ่มตัวเลือกให้ร้านค้าสามารถลดราคาสลากดิจิทัลได้ จะมีประโยชน์ หากเราเพิ่มปริมาณสลากใส่ลงไปมากว่า 15 ล้านใบในอนาคต คนขายก็ไม่ต้องกังวลว่าสลากจะเหลือ แต่อาจจะมีการแข่งกันลดราคาด้วยซ้ําไป คนขายจะค่อยๆ ปรับตัวและเรียนรู้ ในส่วนของคนซื้อก็ดีใจ ได้ซื้อสลากราคาต่ํากว่า 80 บาท หลังจากถูกเอาเปรียบมานาน เราอยากเห็นประชาชนเป็นผู้ตั้งราคาสลาก อยากเห็นการปฏิเสธการซื้อสลากเกินราคา โดยจะเป็นอีกส่วนหนึ่งที่ช่วยผลักดันให้สลากในตลาดราคาถูกลงด้วย ” นายลวรณกล่าว
รัฐบาลไทย-ข่าวทำเนียบรัฐบาล-รัฐบาลลดภาษีน้ำมันเชื้อเพลิงผลิตไฟฟ้า ส่งผลให้ค่าไฟฟ้าลด 1-1.5 บาท
วันพุธที่ 9 มีนาคม 2565
รัฐบาลลดภาษีน้ํามันเชื้อเพลิงผลิตไฟฟ้า ส่งผลให้ค่าไฟฟ้าลด 1-1.5 บาท
วันพุธที่ 9 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลบรรเทาภาระค่าไฟฟ้าแก่ประชาชนทั่วประเทศ โดยอนุมัติปรับลดอัตราภาษีสรรพสามิตสินค้าน้ํามันดีเซลที่มีปริมาณกํามะถันเกินและไม่เกินร้อยละ 0.005 โดยน้ําหนัก หรือ น้ํามันดีเซล บี0 และน้ํามันเตา ให้เหลือจัดเก็บในอัตราเท่ากับ 0 ถึงวันที่ 15 ก.ย.2565 ซึ่งจะส่งผลให้ค่าใช้จ่ายด้านไฟฟ้าของประชาชนลดลงประมาณ 1 – 1.50 บาทต่อหน่วย เป็นระยะเวลา 6 เดือน ทั้งนี้ ในปัจจุบันการไฟฟ้าฝ่ายผลิตแห่งประเทศไทยใช้น้ํามันดีเซลบี0 และน้ํามันเตา เป็นเชื้อเพลิงในการผลิตไฟฟ้าทดแทนก๊าซธรรมชาติที่ราคาในตลาดโลกปรับตัวสูงขึ้นอย่างต่อเนื่อง การปรับลดภาษีสรรพสามิตของสินค้าน้ํามันและผลิตภัณฑ์น้ํามันในครั้งนี้จึงเป็นการช่วยลดอัตราค่าไฟฟ้าโดยปรับลดที่ต้นทุนการผลิตไฟฟ้าโดยตรง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-4 พฤษภาคม 2565 วันฉัตรมงคล "เราจะสืบสาน รักษา และต่อยอด และครองแผ่นดินโดยธรรมเพื่อประโยชน์สุขแห่งอาณาราษฎรตลอดไป"
วันพฤหัสบดีที่ 5 พฤษภาคม 2565
4 พฤษภาคม 2565 วันฉัตรมงคล "เราจะสืบสาน รักษา และต่อยอด และครองแผ่นดินโดยธรรมเพื่อประโยชน์สุขแห่งอาณาราษฎรตลอดไป"
พระปฐมบรมราชโองการในพระบาทสมเด็จพระวชิรเกล้าเจ้าอยู่หัว เมื่อวันที่ 4 พฤษภาคม พ.ศ.2562
4 พฤษภาคม 2565 วันฉัตรมงคล
"เราจะสืบสาน รักษา และต่อยอด และครองแผ่นดินโดยธรรมเพื่อประโยชน์สุขแห่งอาณาราษฎรตลอดไป"
พระปฐมบรมราชโองการในพระบาทสมเด็จพระวชิรเกล้าเจ้าอยู่หัว เมื่อวันที่ 4 พฤษภาคม พ.ศ.2562
#สํานักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สํานักงานตํารวจแห่งชาติ
รัฐบาลไทย-ข่าวทำเนียบรัฐบาล-รัฐบาลเตือนประชาชนอย่าหลงเชื่อ กรณีมีการหลอกขายยาฟาวิพิราเวียร์ปลอม ระบุยังเป็นยาที่ใช้เฉพาะในสถานพยาบาลตามคำสั่งแพทย์ ป้องกันกรณีใช้ยาเกินจำเป็นเกิดไวรัสดื้อยา
วันจันทร์ที่ 2 สิงหาคม 2564
รัฐบาลเตือนประชาชนอย่าหลงเชื่อ กรณีมีการหลอกขายยาฟาวิพิราเวียร์ปลอม ระบุยังเป็นยาที่ใช้เฉพาะในสถานพยาบาลตามคําสั่งแพทย์ ป้องกันกรณีใช้ยาเกินจําเป็นเกิดไวรัสดื้อยา
รัฐบาลเตือนประชาชนอย่าหลงเชื่อกรณีมีการหลอกขายยาฟาวิพิราเวียร์ปลอม ระบุยังเป็นยาที่ใช้เฉพาะในสถานพยาบาลตามคําสั่งแพทย์ ป้องกันกรณีใช้ยาเกินจําเป็นเกิดไวรัสดื้อยาและรัฐบาลมีการจัดหาเพียงพอกับผู้ป่วยโดยสาธารณสุขจ่ายยาให้แก่ผู้ป่วยทํา Home Isolation แล้ว
วันที่ 2 ส.ค. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่าจากที่ในสื่อโซเชียลมีเดียได้มีการเผยแพร่ว่าขณะได้เกิดกรณีการหลอกลวงขายยาฟาวิพิราเวียร์ซึ่งเป็นยาต้านไวรัสโควิด-19 ผ่านช่องทางต่าง ๆ นั้น ขอให้ประชาชนทุกท่านระมัดระวัง อย่าหลงเชื่อไปซื้อมารับประทานเอง เพราะปัจจุบันยาฟาวิพิราเวียร์เป็นยาที่ใช้เฉพาะในสถานพยาบาลเท่านั้น ไม่มีการวางขายตามร้านขายยาหรือท้องตลาดทั่วไป
เนื่องจากการให้ยาผู้ป่วยนั้นจะต้องอยู่ภายใต้การวินิจฉัยและคําสั่งของแพทย์ ที่จะต้องพิจารณาจากระดับอาการ น้ําหนักตัว หรือโรคประจําตัวของผู้ป่วย เพื่อป้องกันกรณีการใช้ยาเกินจําเป็นและเกิดปัญหาไวรัสดื้อยาในผู้ป่วย
“ขอให้ประชาชนทุกท่านใช้ความระมัดระวังในการซื้อยาทานเอง สําหรับฟาวิพิราเวียร์นั้นไม่ได้มีการวางขายเป็นการทั่วไป การทานยายังอยู่ภายใต้คําแนะนําของแพทย์ ส่วนผู้ที่กําลังหลอกลวงประชาชนขอให้หยุดการกระทํา ขณะนี้เจ้าหน้าที่อยู่ระหว่างการตรวจสอบ หากพบการกระทําผิดจะถูกดําเนินคดีขั้นเด็ดขาดเพราะถือเป็นการกระทําผิดในขณะที่ประเทศอยู่ในสถานการณ์ฉุกเฉิน” น.ส.ไตรศุลี กล่าว
รองโฆษกประจําสํานักนายกรัฐมนตรี กล่าวว่า ปัจจุบันรัฐบาลโดยกระทรวงสาธารณสุขได้ดําเนินการจัดหายาฟาวิพิราเวียร์ให้เพียงพอทั้งการนําเข้าจากต่างประเทศ และการผลิตเองในประเทศที่ขณะนี้องค์การเภสัชกรรม (อภ.) เริ่มผลิตได้จะทยอยส่งมอบตั้งแต่เดือน ส.ค. นี้เป็นต้นไป มีศักยภาพการผลิตอยู่เดือนละ 2-4 ล้านเม็ด โดยปัจจุบันกระทรวงสาธารณสุขได้ดําเนินการจ่ายให้ผู้ป่วยโควิด-19 ที่ทํา Home Isolation ซึ่งลงทะเบียนผ่าน 1330 กด 14 โดยพิจารณาให้ยาฟ้าทะลายโจรหรือยาฟาวิพิราเวียร์ตามระดับอาการด้วยแล้ว
ในส่วนของเวชภัณฑ์ป้องกันตนเองสําหรับเจ้าหน้าที่ ขณะนี้มีอัตราการสํารองคงคลังส่วนใหญ่ยังอยู่ในระดับสูง เช่น หน้ากาก N95 มีสํารองทั้งคลังส่วนกลางและคลังภูมิภาค อัตราสํารองคงคลัง 9 เดือน ชุด PPE แบบ Coverall&Grown อัตราคงคลัง 3 เดือน ถุงคลุมรองเท้า (Shoe Cover) อัตราสํารองคงคลัง 10 เดือน หน้ากากอนามัยทางการแพทย์ (Surgical mask) มีสํารองในคลังทั่วประเทศ อัตราสํารองคงคลัง 12 เดือน ส่วนใดที่สํารองคงคลังลดลงกระทรวงสาธารณสุขก็มีการจัดหาให้เพียงพอ
รัฐบาลไทย-ข่าวทำเนียบรัฐบาล-พิธีลงนามในบันทึกข้อตกลงว่าด้วยการประสานความร่วมมือในการแลกเปลี่ยนข้อมูลระหว่างหน่วยงานภายใต้สังกัดกระทรวงคมนาคม
วันจันทร์ที่ 11 ตุลาคม 2564
พิธีลงนามในบันทึกข้อตกลงว่าด้วยการประสานความร่วมมือในการแลกเปลี่ยนข้อมูลระหว่างหน่วยงานภายใต้สังกัดกระทรวงคมนาคม
กรมการขนส่งทางบก และบริษัท ขนส่ง จํากัด ได้จัดพิธีลงนามในบันทึกข้อตกลงว่าด้วยการประสานความร่วมมือในการแลกเปลี่ยนข้อมูลระหว่างหน่วยงานภายใต้สังกัดกระทรวงฯ ผ่านการประชุมออนไลน์ ในวันที่ 8 ตุลาคม 2564 เวลา 10.00 น.
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กล่าวว่า บขส. ได้เห็นถึงความสําคัญในการนําระบบเทคโนโลยีสารสนเทศและการสื่อสารมาใช้เพื่อยกระดับและส่งเสริมเรื่องความปลอดภัยให้กับรถโดยสารสาธารณะ ปัจจุบัน บขส. มีรถโดยสารที่ติดตั้งระบบ GPS จํานวน 396 คัน ซึ่ง บขส. สามารถตรวจสอบข้อมูลจากระบบ GPS ได้แบบเรียลไทม์ ผ่านห้องควบคุมการเดินรถโดยสารสาธารณะด้วยระบบ GPS ของ บขส. ขณะที่ในส่วนของรถร่วมบริการที่อยู่ในกํากับดูแลของ บขส. ทั้งรถโดยสารขนาดใหญ่ และ รถตู้โดยสาร กว่า 9,000 คัน สามารถติดตามข้อมูลระบบ GPS ผ่านศูนย์บริหารจัดการเดินรถระบบ GPS ของ ขบ.เท่านั้น
ดังนั้นเพื่อให้การควบคุม กํากับและติดตามพฤติกรรมการขับขี่ และการใช้รถใช้ถนน เป็นไปอย่างมีประสิทธิภาพ ช่วยลดอุบัติเหตุ เพิ่มความปลอดภัยต่อผู้โดยสาร อีกทั้งเกิดเป็นความร่วมมือในการทํางานแบบบูรณาการร่วมกันระหว่างหน่วยงานภายใต้สังกัดกระทรวงฯ ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม บขส. จึงได้ประสานความร่วมมือ แลกเปลี่ยนข้อมูลระบบ GPS กับ ขบ. โดย ขบ. จะช่วยสนับสนุน บขส. ให้สามารถดําเนินภารกิจ เพื่อประโยชน์สาธารณะและเป็นการปฏิบัติตามกฎหมาย ภายใต้พระราชบัญญัติคุ้มครองข้อมูลส่วนบุคคล พ.ศ. 2562 และพระราชบัญญัติการบริหารงานและการให้บริการภาครัฐผ่านระบบดิจิตอล พ.ศ. 2562
นายจิรุตม์ วิศาลจิตร อธิบดีกรมการขนส่งทางบก กล่าวว่า ในความร่วมมือครั้งนี้ ขบ. และบขส. ได้ตกลงร่วมมือในการแลกเปลี่ยนข้อมูลการติดตามรถระบบ GPS เพื่อใช้ควบคุม กํากับ และดูแลการเดินรถโดยสารเชิงรุก สอดคล้องตามแนวนโยบายดิจิทัลเพื่อเศรษฐกิจและสังคม (Digital economy) ของรัฐบาล เพื่อป้องกันหรือระงับอันตรายต่อชีวิตของผู้ใช้บริการรถโดยสารประจําทางของ บขส. และรถร่วมบริการ บขส. ซึ่งการลงนามบันทึกข้อตกลงความร่วมมือในวันนี้ เป็นอีกหนึ่งจุดเริ่มต้น ของการร่วมมือทํางานแบบบูรณาการ เพื่อรังสรรค์ประโยชน์และเพิ่มเติมความปลอดภัยในการเดินทางใช้รถใช้ถนนของประเทศในระยะยาวอย่างยั่งยืนต่อไป
ทั้งนี้ ขบ. มีความมุ่งมั่น และตั้งใจที่จะแก้ไขปัญหาการเกิดอุบัติเหตุทางถนนของประเทศจึงมีโครงการ
มั่นใจทั่วไทย รถใช้ GPS โดยตั้งเป้าหมายให้รถโดยสารสาธารณะ และรถบรรทุกขนาดใหญ่มีระบบการควบคุม กํากับ และติดตามพฤติกรรมการใช้รถใช้ถนนทั้งในเรื่องความเร็วชั่วโมงการขับรถแบบออนไลน์เรียลไทม์และมีการบริหารจัดการข้อมูลผ่านศูนย์บริหารจัดการเดินรถระบบ GPS ในส่วนกลางและภูมิภาค ทั้ง 76 จังหวัด